CELEX: 62006TN0195
Language: fi
Date: 2006-07-18 00:00:00
Title: Asia T-195/06: Kanne 18.7.2006 — Solvey Solexis v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/43
            
         Kanne 18.7.2006 — Solvey Solexis v. komissio
   (Asia T-195/06)
   (2006/C 212/74)
   Oikeudenkäyntikieli: italia
   Asianosaiset
   
      Kantaja: Solvay Solexis S.p.A. (edustajat: asianajajat Tommaso Salonico ja Gian Luca Zampa)
   
      Vastaaja: Euroopan yhteisöjen komissio
   Vaatimukset
   
               —
            
            
               päätös, erityisesti sen 1, 2 ja 3 artikla, on kumottava osittain ja alennettava näin ollen Solexisille määrättyä seuraamusta
            
         
               —
            
            
               komissio on velvoitettava korvaamaan menettelystä vastaajalle aiheutuneet kulut, mukaan luettuina koko seuraamuksen määrän tai sen osan maksamisesta tai pankkivakuuden hankkimisesta aiheutuneet kulut.
            
         Oikeudelliset perusteet ja pääasialliset perustelut
   Kanteen kohteena oleva päätös on sama kuin asiassa T-185/06, Air Liquide vastaan komissio. Tässä päätöksessä Solexis on määrätty maksamaan yhteisvastuullisesti Edison S.p.A:n kanssa 25 619 000 euron suuruinen sakko. Kantajan vastuu perustuu yksinomaan Ausimont S.p.A. –nimisen yhtiön käyttäytymiseen. Viimeksi mainittu yhtiö oli tosiseikkojen tapahtuma-aikana Edisonin yksinomaisessa määräysvallassa.
   Vaatimustensa tueksi kantaja esittää, että sille määrättyä seuraamusta on katsottava rasittavan seuraavia seikkoja koskevat virheet:
   
               —
            
            
               Rikkomuksen keston virheellinen toteaminen; sen olisi pitänyt sijoittua touko/syyskuun 1997 ja toukokuun 2000 väliselle ajalle eikä kantajan osalta toukokuun 1995 ja joulukuun 2000 väliselle ajalle.
            
         
               —
            
            
               Virheellinen toteamus siltä osin kuin kyseessä on minkäänlainen rikkomuksesta markkinoille aiheutunut vaikutus sekä kantajan väitetty passiivinen osallistuminen toukokuun 1995 ja touko/syyskuun 1997 välisellä ajalla.
            
         
               —
            
            
               Se, ettei kantaja ollut osallistunut tuotantokapasiteetin rajoittamista koskevaan sopimukseen. Komissio oli seuraamusta määrätessään jättänyt ottamatta huomioon, ettei Ausimont koskaan, ei vuonna 1997 eikä sen jälkeenkään, ollut yhtynyt tuotantokapasiteetin alentamista/rajoittamista koskevaan yhteistoimintajärjestelyyn. Se rikkomus, josta Ausimontin voitaisiin katsoa olevan vastuussa, olisi siten vähäisempi kuin rikkomus, josta muiden yritysten voitaisiin katsoa olevan vastuussa, sen vähäisemmän kilpailuvaikutuksen vuoksi, myös sovellettaessa yhdenvertaista kohtelua, kohtuullisuutta ja suhteellisuutta koskevia perusperiaatteita.
            
         
               —
            
            
               Se, että Ausimontin yhteistyötä komission kanssa ei ole otettu huomioon. Komissio ei nimittäin ole vahvistanut minkäänlaista etua Ausimontin harjoittamasta yhteistyöstä, ei sen osallistuttua sakkoja koskevaan vapauttamis- tai lieventämismenettelyyn eikä lieventävinä asianhaaroina komission suuntaviivoissa todetulla tavalla.
            
         Lopuksi kantaja vetoaa suhteellisuusperiaatteen loukkaamiseen.